**О Д Г О В О Р**

на пратеничко прашање од пратеникот Светлана Јакимовска поставено на 53-та седница на Собранието на Република Македонија

одржана на 4 мај 2009 година

Пратеничкото прашање се однесува на три аспекти и тоа: Договорот за уредување на меѓусебните односи помеѓу АД ЕСМ Скопје и АД ЕЛЕМ Скопје, усогласувањето на купопродажната цена при продажбата на ЕСМ согласно и во врска со инвестиционите обврски на ЕВН АГ согласно Договорот за купопродажба на акции на АД ЕСМ.

**И. Договорот за уредување на меѓусебните односи помеѓу АД ЕСМ** **Скопје и АД ЕЛЕМ Скопје**

Согласно Договорот за уредување на меѓусебните односи на АД ЕСМ Скопје, АД ЕЛЕМ Скопје и ТЕЦ Неготино, Неготино, склучен на 28.11.2005 година, се уредуваат меѓусебните односи помеѓу договорните страни кои настанале со статусната промена - поделбата со издвојувањето со основање на две нови друштва за производство на електрична енергија и делбените биланси на состојбата на новооснованите друштва.

Кон овој Договор, на 5.12.2005 година е склучен Анекс помеѓу АД ЕСМ Скопје, како отстапувач на побарувањата и АД ЕЛЕМ Скопје, како примач на побарувањето, чиј предмет е дефиниран во член 1 од истиот и гласи "Предмет на овој анекс-договор, покрај регулирањето на правата, обврските и одговорностите по склучените договори и кредитни обврски е и уредувањето на интерните односи меѓу двете друштва, односно регулирање на долгот во вкупен износ од 6.500.000.000,00 денари, кој АД ЕСМ Скопје го има кон АД ЕЛЕМ Скопје".

Во член 2 е регулиран начинот на отстапување на побарувањето, како и структурата на побарувањето.

Во член 3 од овој Анекс е уреден начинот на исплата и тоа "АД ЕСМ Скопје се обврзува измирувањето на долгот од членот 1 на овој Анекс договор, а по структурата предвидена во член 2 став 1 од истиот, да го изврши на тој начин што од паричните средства од вкупната наплата на побарувањата опишани во Спецификацијата на побарувања - која е составен дел на овој Анекс договор, 50 % да задржи за себе, а останатите 50% на име отстапено побарување да му ги плаќа на АД ЕЛЕМ Скопје на жиро сметка 200001172378658 во Стопанска банка АД Скопје, директно од приходните сметки на своите Подружници."

Во член 7 од овој Анекс е уредено следното "Доколку при реализирањето на одредбите од овој Анекс - договор дојде до неможност да се

наплати дел од побарувањата, секоја од договорните страни се согласува да изврши исправка - отпис на побарувањата, согласно МЅЅ и законските прописи".

Согласно нотарскиот записник ОДУ бр.53/06 за обележување на документацијата која се наоѓа во Просторија со податоци, во која се сместени документи поврзани со приватизацијата на ЕСМ се наоѓаат гореспоменатиот Договор и Анекс-договор.

Секој доверител, па аналогно и секоја државна компанија треба да преземе мерки за наплата на побарувањата што ги води во својата евиденција врз одреден правен основ. Во конкретниот случај, како таков се наведува договорот и анекс кон истиот за уредување на меѓусебните односи, помеѓу АД ЕСМ и АД ЕЛЕМ, склучени после нивната статусна промена - поделба со издвојување и основање на нови друштва, извршена во согласност со важечките прописи во Република Македонија. Висината на обврските предмет на наведените договори, што претставува основ на тужбеното барање, ја утврдува судот во согласност со доказите презентирани од странките во спорот и изведени од страна на судот во текот на постапката. Оттаму, судската постапка не е иницирана од страна на Владата на Република Македонија туку од страна на државна компанија која врз основа на законските прописи и актите со кои располага бара наплата на побарувања од друга компанија за кои смета дека има правен основ, а кои што АД ЕЛЕМ не успеала да ги наплати на начин и под услови утврдени со договорот и анексот кон истиот по доброволен пат.

Согласно информациите добиени од АД ЕЛЕМ во изминатите триипол години се правени повеќе обиди од претходното и од актуелното раководство на АД ЕЛЕМ за исполнување на обврските согласно Анекс договорот за уредување на меѓусебните обврски со АД ЕСМ, сега ЕВН Македонија АД.

Евидентирани се бројни дописи испраќани од тогашното раководство на АД ЕЛЕМ до членовите на УО на АД ЕСМ по приватизацијата во состав г-дин Георг Валднер, претседател, г-дин Карл Хајнц Грасман, заменик претседател и г-дин Илија Спировски, член на Управниот одбор во кои се иницира дека таа компанија треба да го плати долгуваниот износ од 6,5 милијарди денари кон АД ЕЛЕМ согласно Анекс-договорот. Предложено е од страна на АД ЕЛЕМ, раководните тимови на двете компании на највисоко ниво да почнат разговори околу реализацијата на обврските согласно Анекс - договорот, но таквите иницијативи поминале без успех.

Новото раководство на АД ЕЛЕМ, од 27.09.2006 година предводено од г-дин Влатко Чингоски само ги констатирало обврските што АД ЕСМ-ЕВН ги има кон АД ЕЛЕМ и презело иницијатива за реализација на обврските согласно Анекс-договорот.

Почнувајќи од октомври 2006 година, па до јуни 2008 година, актуелното раководство на АД ЕЛЕМ раководено од г-дин Влатко Чингоски иницирало повеќе средби и формирање на заедничка комисија помеѓу двете компании кои требало да ги утврдат обврските во однос на Анекс-договорот. Откако било прифатено формирање на заедничка комисија од страна на АД ЕСМ-ЕВН претставници одредени од двете компании почнале разговори во врска со плаќањето на долгот кон ЕЛЕМ кое завршило безуспешно, односно претставниците на АД ЕСМ-ЕВН (актуелно ЕВН Македонија АД) не прифатиле да постапат согласно валидниот правен акт, а наплатата на долгот по оваа основа

од страна на АД ЕСМ-ЕВН се одвивала со слаба динамика со што до првата половина на 2007 година, утврдено е дека должникот на жиро сметка на АД ЕЛЕМ префрлил само 8,92% или околу 9 милиони евра од вкупниот долг. После тој период ЕВН Македонија АД нема евидентирана уплата по таа основа кон АД ЕЛЕМ.

Овластениот државен ревизор во својот извештај за работењето на АД ЕЛЕМ во 2006 и 2007 година го констатира овој долг и укажува дека Друштвото треба да преземе итни мерки за наплата на долгот од ЕВН Македонија АД поради можноста од застарување, со што би се предизвикала директна штета на државниот капитал на АД ЕЛЕМ, односно на Република Македонија.

Иако раководниот тим на АД ЕЛЕМ повеќе пати праќал писма ЕВН да достави спецификација на побарувањата и колку од истите се наплатени, од таа компанија не се дадени релевантни податоци со што АД ЕЛЕМ немал увид во тоа дали и колку ЕВН Македонија АД наплатило од вкупните побарувања утврдени со делбениот биланс од 31.08.2005 година.

На 6 јуни 2008 година генералниот директор на АД ЕЛЕМ, г-дин Влатко Чингоски испрати допис до УО на ЕВН Македонија АД, откако оваа компанија одбива да му презентира на АД ЕЛЕМ документација за тоа колку вкупно има наплатено од побарувањата што ги имало АД ЕСМ во моментот на склучување на Анекс-договорот. Во дописот до Управниот одбор на ЕВН Македонија АД, се бара работен состанок на највисоко ниво меѓу двете компании за надминување на проблемот, но од ЕВН Македонија АД не е покажана волја за разговор. Поради исцрпените можности за наплата на долгот, АД ЕЛЕМ праќа информација за проблемот до Државната комисија за спречување на корупцијата, известен е и Државниот правобранител, а на 28.07.2008 година, поради непочитување на одредбите од Анекс-договорот покренува тужба против ЕВН Македонија АД до Основниот суд Скопје 2 за наплата на долгот во насока на заштита на капиталот на АД ЕЛЕМ.

ИИ. Наоди од Извештајот на Прајсвотерхаус Куперс (РЊС) за усогласувањето на куповната цена при продажбата на ЕСМ

Определувањето на купопродажната цена преку новопроценетата вредност на АД ЕСМ после самата продажба како можност за корекција било предвидено и познато на сите квалификувани учесници во тендерската постапка, заедно со сите останати податоци за АД ЕСМ.

Годишниот извештај за финансиското работење на АД ЕСМ за 2005 година, кој беше изготвен според сметководствените стандарди и законската регулатива во Република Македонија и ставен на увид на ЕВН АГ, сеуште не беше ревидиран од независен меѓународен ревизор до моментот на приватизацијата. Од причина што постоеше можност со примената на меѓународните сметководствени стандарди во текот на Ревизијата да се појави отстапување во одредени финансиски параметри од оние содржани во Годишниот извештај, кое би се одразило врз вредноста на капиталот на АД ЕСМ утврдена со Годишниот извештај, во Договорот, во Делот 3.5 "Обврски по затворањето - Прилагодување на цената", утврдени се условите под кои, по извршената Ревизија, Купувачот и Продавачот ќе извршат прилагодување на купопродажната цена.

Клаузулата од Договорот 3.5 "Обврски по затворањето - Прилагодување на цената", во која се утврдени условите под кои, по извршената Ревизија, Купувачот и Продавачот ќе извршат прилагодување на купопродажната цена им беше позната на сите Понудувачи.

Според Договорот, корекцијата на купопродажната цена се пресметува врз основ на разликите во капиталот/основна главнина (во Договорот наречена „Нето вредност") од 31.12.2005 година, пресметана врз основа на:

(а) Годишниот финансиски извештај на АД ЕСМ (кој беше даден на увид на Купувачот во текот на процесот на длабинска анализа); и

(б) Ревизорскиот финансиски извештај на АД ЕСМ

Притоа, согласно Договорот корекцијата е симетрична, што значи и двете страни се обврзани да постапат на еднаков начин, а во зависност од тоа дали ревидираната Нето вредност е повисока или пониска од онаа утврдена во Годишните извештаи. Покрај тоа, корекцијата е и ограничена на 10% од Купопродажната цена, во случај ако корекцијата е пресметана на вредност повисока од 10% од цената.

По добивањето на извештајот од Независната сметководствена фирма со кој се утврдува разликата помеѓу конечната Ревидирана вредност на капиталот (утврдена во извештајот на Независната сметководствена фирма), и Проценетата вредност на капиталот (утврдена со Годишните извештаи за 2005 година), Договорот предвидува прилагодување на купопродажната цена на акциите согласно утврдената разлика. Притоа, ако разликата биде негативна (што значи ако конечната Ревидирана вредност на капиталот биде поголема од Проценетата вредност), тогаш исплатата на средствата за прилагодување ќе ја изврши Купувачот. Во спротивно, исплатата ќе ја изврши Продавачот.

АД ЕСМ пред приватизацијата ја ангажирала меѓународната ревизорска куќа ЕРНСТ И ЈАНГ за изготвување на Ревидиран извештај за финансиското работење на АД ЕСМ за 2005 година. Министерството за економија не се согласи со Извештајот на ЕРНСТ и ЈАНГ за ревизорската нето вредност и од тие причини согласно точка 3.5.2 од Договорот ангажира ревизорска фирма -"Македонски ревизорски центар", која во одреден рок изврши увид во Извештајот од ревизијата и во релевантната документација на АД ЕСМ.

ЕВН АГ искажа несогласување со постапката за одредување на ревидираната вредност поради што согласно точка 3.5.3 Владата на Република Македонија на 9.08.2006 година донесе Одлука за ангажирање на меѓународна сметководствена фирма за оценка на несогласувањата во точноста на финансиската ревизија на работењето на АД ЕСМ за 2005 година и Нето сметководствената вредност.

Во овој контекст, во согласност со Точката 3.5.3 од Договорот, меѓународната сметководствена компанија РрицеНоуѕеСоорегѕ беше избрана и во февруари 2007 година беше назначена од страна на Купувачот и од страна на Продавачот како Независна сметководствена фирма, со цел да подготви Финален Извештај за нето вредноста на капиталот и пресметка на

било кои доспеани корекции на купопродажната цена базирани врз резултатите на нивниот преглед и условите од Договорот.

Според Извештајот доставен од ПрицеЊатерНоуѕеСоорегѕ Ревидираната нето вредност на капиталот на Компанијата (конечна Ревидирана нето вредност) изнесува МКД 12.292.286.000,00 наспроти вредноста од МКД 16.579.027.000,00 утврдена во Годишниот Финансиски Извештај за 2005 година (Проценета нето вредност). Разликата (МКД 4.286.741.000,00) претставуваше основа за утврдување на корекцијата на купопродажната цена, која во овој случај Продавачот (Владата на Република Македонија) треба да ја исплати на Купувачот (ЕВН АГ).

Според Извештајот за конечната нето вредност доставен од (РЊС), основа на вкупните средства и обврски како што се прикажани во Ревидираните финансиски извештаи, износот за конечна нето вредност резултираше во корекција на купопродажната цена еднаква на максималната во износ од 10% од цената, иако корекцијата беше пресметана на вредност повисока од 10%.

Согласно клаузулата 3.5.4. "Одлуката на независната сметководствена фирма во однос на Ревидираната вредност на капиталот ќе се именува како "Конечна ревидирана вредност на капиталот" и ќе биде конечна и обврзувачка за Купувачот и Продавачот", по што и се изврши корекција во износ од 10% од купопродажната цена, односно 22.500.000 ЕУР или 1.377.978.750,00 МКД, вс корист на Купувачот (ЕВН АГ).

**ИИИ. Инвестициони обврски на АД ЕВН согласно Анекс 5 В од Купопродажниот Договор**

Во врска со прашањето кое се однесува на обврската на ЕВН согласно Купопродажниот договор за инвестирање на 96.000.000 ЕУР Ве информираме за следното:

Со Договорот за купопродажба на акции во државна сопственост на ЕСМ, покрај купопродажбата на 90% од акциите на АД ЕСМ се уредува и обврската на Купувачот (ЕВН АГ) да инвестира сума од 96.000.000 ЕУР во развојот на дистрибутивната инфраструктура на електроенергетскиот систем на Република Македонија, во текот на период од 3 години по потпишувањето на Договорот.

Во Анекс 5В од овој Договор дадена е Инвестициона програма која ги содржи инвестиционите обврски кои се прифатени од ЕВН АГ, расчленети по категорија на производи и по години.

По однос на спроведување на Инвестиционата програма ЕВН АГ во повеќе наврати доставуваше Извештај на ревизорите КРМС, со Преглед на инвестициите за предметниот период. Министерството за економија изрази несогласување со доставените Ревизорски извештаи, бидејќи истите не соодветствуваа на условите предвидени во член 7.1.1.4 од Купопродажниот договор и не претставуваа Сертификат врз основа на кој Ревизорот без резерви ќе го потврди обемот на завршените инвестициони обврски согласно член 7.1.1.1. и Анексот 5В од Купопродажниот договор.

Оттука, со цел да се утврди дали и колку ЕВН АГ инвестирал во ЕСМ за имплементација на Инвестиционата програма предвидена со Анекс 5В, во првите две години од датумот на затворање на Купопродажна трансакција, Владата на Република Македонија на 103-тата затворена седница одржана на 8.07.2008 година го задолжи Министерството за економија да објави меѓународен тендер за избор на ревизорска куќа која треба да изврши ревизија на реализираните инвестициони обврски на ЕВН АГ;

Министерството за економија по објавениот Оглас за доделување на договор за Јавна набавка во Финанциал Тимес на 11.07.2008 година и во "Службен весник на Република Македонија" бр.84/08 ја избра Ревизорската куќа **ЕРНСТ И ЈАНГ, овластени ревизори ДОО Скопје.**

Согласно Нацрт Ревизорскиот Извештај на ЕРНСТ И ЈАНГ во ЕВН Македонија за првите две инвестициони години е инвестирано 23.921.594 ЕУР, иако согласно Купопродажниот Договор ЕВН имаше обврска да инвестира 67.000.000,00 ЕУР. Според Купопродажниот Договор ЕВН има обврска да инвестира и 29 милиони ЕУР во третата инвестициона година. По добивањето на Финалниот Извештај на ЕРНСТ И ЈАНГ за реализираните инвестиции, ќе следат понатамошните активности кои ќе ги преземе Министерството за економија во име на Владата на Република Македонија согласно своите договорни права.